
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 778 

17 Μαίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύμβαση μίσθωσης έργου για τα Κέντρα Εξυπηρέ¬ 
τησης Πολιτών. 1 

Τροποποίηση, ολοκλήρωση, οριστικοποίηση του 
κόστους και πιστοποίηση έναρξης παραγωγικής 
λειτουργίας της επένδυσης της εταιρείας «ΑΝΩ¬ 
ΝΥΜΟΣ ΒΙΟΜΗΧΑΝΙΚΗ ΕΤΑΙΡΙΑ ΚΑΤΑΣΚΕΥΗΣ 
ΜΕΤΑΛΛΙΚΩΝ ΑΕΡΑΓΩΓΩΝ & ΜΗΧΑΝΟΛΟΓΙΚΩΝ 
ΜΕΤΑΛΛΙΚΩΝ ΚΑΤΑΣΚΕΥΩΝ ΚΑΙ ΕΡΓΩΝ» με δ.τ. 

«ΟϋΜΑνΕΝΤ - ΤΖΙΑΜΑΛΗΣ Α.Ε». 2 

Έγκριση πρόσληψης προσωπικού με σύμβαση μίσθω¬ 
σης έργου έτους 2007 από την ΔΕΥΑ Αρκαδίου. 3 
Έγκριση πρόσληψης προσωπικού με σύμβαση μίσθω¬ 
σης έργου για τη λειτουργία του Κ.Ε.Π. Δήμου 


Κουρητών. 4 

Έγκριση πρόσληψης προσωπικού με σύμβαση μίσθω¬ 
σης έργου για τη λειτουργία του Κ.Ε.Π. Δήμου Συ- 

βρίτου. 5 

Ανασυγκρότηση Κοινού Υπηρεσιακού και Πειθαρχι¬ 
κού Συμβουλίου Υπαλλήλων Ν.Π.Δ.Δ. Νομού Δω- 

δεκανήσου. 6 

Πρόσληψη εποχικού προσωπικού στη Δημοτική Ανώ¬ 
νυμη Εταιρείας Τουρισμού, του Δήμου Λουτρακί- 

ου-Περαχώρας. 7 

Πρόσληψη προσωπικού στη Δημοτική Επιχείριση 
Κατασκευής Έργων Λουτρακιού - Περαχώρας 

(Δ.Ε.Κ.Ε.Λ.Π.). 8 

Έγκριση σύμβασης μίσθωσης έργου για το Κέντρο 
Εξυπηρέτησης Πολιτών (ΚΕΠ) Δήμου Δυστίων.... 9 
Κύρωση αναδασμού αγρ/τος Ορεστιάδας έτους 1996 

- 2000 αναθ. το έτος 2006. ίο 

Έγκρισης υπερωριακής απασχόλησης υπαλλήλων 
της Δ/νσης Εμπορίου Ν.Α. Λέσβου από 1.5.2007 

έως 31.12.2007 . 11 

Συγκρότηση συνεργείων υπερωριακής εργασίας για 
τον Περιοδικό Έλεγχο Μέτρων και Σταθμών. 12 


Α ΠΟΦΑΣΕΙ Σ 

Αριθμ. 3354 (1) 

Σύμβαση μίσθωσης έργου για τα Κέντρα 
Εξυπηρέτησης Πολιτών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 15 παρ. 1 του ν. 3260/2004 
(ΦΕΚ 151/Α/6.8.2004) στις οποίες ορίζεται ότι: «για τις 
ανάγκες λειτουργίας των Κ.Ε.Π. επιτρέπεται η απασχό¬ 
ληση φυσικών προσώπων με συμβάσεις μίσθωσης έρ¬ 
γου, για τις οποίες ισχύουν οι κείμενες διατάξεις, χωρίς 
να απαιτούνται οι προϋποθέσεις της Π.Υ.Σ. 55/1998». 

2. Το υπ’ αριθμ. ΔΟΛΚΕΠ/Φ4/145/8983/10.4.2007 έγγρα¬ 
φο του Υ.ΠΕ.ΣΔ.Δ.Α. με το οποίο στάλθηκαν πίνακες 
κατανομής συμβάσεων μίσθωσης έργου, διάρκειας έως 
τριών (3) μηνών, των οποίων οι συμβάσεις λήγουν από 
1.5.2007 έως 31.5.2007 στο ΚΕΠ του Νομαρχιακού Δια¬ 
μερίσματος Καβάλας. 

3. Τις διατάξεις του άρθρου 6 του ν. 2527/1997. 

4. Τις διατάξεις του άρθρου 11 παρ. 5 του ν. 3146/2003, 
αποφασίζουμε: 

Καθορίζουμε τον αριθμό των προσώπων που είναι 
απαραίτητο να απασχοληθούν με μίσθωση έργου από 
την Νομαρχιακή Αυτοδιοίκηση Δράμας - Καβάλας - Ξάν¬ 
θης, για τη λειτουργία του Κέντρου Εξυπηρέτησης του 
Πολίτη (Κ.Ε.Π.), σύμφωνα με τις διατάξεις του άρθρου 
681 κ.ε. του Αστικού Κώδικα, ως εξής: 

Ένα (1) για το Νομαρχιακό Διαμέρισμα Καβάλας και 
όπως ειδικότερα αναγράφεται στο συναποστελλόμε- 
νο πίνακα κατανομής συμβάσεων μίσθωσης έργου του 
Υ.ΠΕ.ΣΔ.Δ.Α. 

Το συγκεκριμένο έργο που πρόκειται να εκτελεστεί 
είναι η υποστήριξη και η παραγωγική λειτουργία του 
Κέντρου Εξυπηρέτησης του Πολίτη. 

Το χρονικό διάστημα που απαιτείται για την ολοκλή¬ 
ρωση του προαναφερόμενου έργου είναι έως τρεις (3) 
μήνες από την ημερομηνία υπογραφής της σχετικής 
σύμβασης και προκαλούμενη δαπάνη 2.400,00 €. 

Η αμοιβή των αναδοχών θα καθορισθεί στις συμβάσεις 
που θα υπογραφούν. 

Η εκτέλεση του έργου θα παρακολουθείται από τον 
Πρόεδρο της Νομαρχιακής Αυτοδιοίκησης Δράμας - 
Καβάλας - Ξάνθης. 

Ως τόπος εκτέλεσης του έργου ορίζεται ο χώρος 
στέγασης του Κ.Ε.Π. 

Το συγκεκριμένο έργο δεν ανάγεται στον κύκλο κα¬ 
θηκόντων των υπαλλήλων που υπηρετούν σήμερα στην 
Νομαρχιακή Αυτοδιοίκηση Δράμας - Καβάλας - Ξάν¬ 
θης. 

Οι ανωτέρω συμβάσεις λήγουν από τη στιγμή που θα 
στελεχωθεί το ΚΕΠ με μόνιμο προσωπικό, ανεξαρτήτως 
της διάρκειας ισχύος της σύμβασης. 

Σε περίπτωση αποχώρησης, παραίτησης, διακοπής 
κ.λπ., της σύμβασης μίσθωσης έργου με πρωτοβουλία 
του συμβασιούχου, δεν θα συνάπτεται νέα σύμβαση 
σε συνέχεια της προηγούμενης που διακόπηκε, χωρίς 
προηγούμενη έγκριση της ΔΟΛΚΕΠ/ΥΠΕΣΔΔΑ, η οποία 
θα πρέπει να έχει ενημερωθεί από την υπηρεσία σας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 19 Απριλίου 2007 
Ο Γενικός Γραμματέας Περιφέρειας 
ΜΙΧΑΛΗΣ Α. ΑΓΓΕΛΟΠΟΥΛΟΣ 

-♦- 

Αριθ. 371/Π 03/1/226 (2) 

Τροποποίηση, ολοκλήρωση, οριστικοποίηση του κό¬ 
στους και πιστοποίηση έναρξης παραγωγικής λει¬ 
τουργίας της επένδυσης της εταιρείας «ΑΝΩΝΥΜΟΣ 
ΒΙΟΜΗΧΑΝΙΚΗ ΕΤΑΙΡΙΑ ΚΑΤΑΣΚΕΥΗΣ ΜΕΤΑΛΛΙΚΩΝ 
ΑΕΡΑΓΩΓΩΝ & ΜΗΧΑΝΟΛΟΓΙΚΩΝ ΜΕΤΑΛΛΙΚΩΝ ΚΑ¬ 
ΤΑΣΚΕΥΩΝ ΚΑΙ ΕΡΓΩΝ» με δ.τ. «ΟϋΜΑνΕΝΤ - ΤΖΙ- 
ΑΜΑΛΗΣ Α.Ε» 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Το ν. 1558/1985 «περί Κυβερνήσεως και Κυβερνητικών 
Οργάνων». 

2. Το ν. 2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις». 

3. Τις διατάξεις του ν. 2601/1998 «Ενισχύσεις Ιδιωτικών 
Επενδύσεων για την οικονομική και περιφερειακή ανά¬ 
πτυξη της χώρας και άλλες διατάξεις». 

4. Την υπ’ αριθμ. 50128/5.1.96 κοινή υπουργική απόφαση 
(ΦΕΚ 21/Β/16.1.1996) του Αναπληρωτή Υπουργού Εθνικής 
Οικονομίας και του Υφυπουργού Οικονομικών «διαδικα¬ 
σία και απαιτούμενα δικαιολογητικά για την καταβολή 
της επιχορήγησης και επιδότησης επιτοκίου». 

5. Την υπ’ αριθμ. 4713/Π03/1/226/11.1.2001 απόφαση του 
Γ.Γ.Π.Κ.Μ., όπως τροποποιήθηκε μεταγενέστερα, με την 
οποία υπήχθη στις διατάξεις του ν. 2601/1998 επένδυ¬ 
ση της εταιρείας, «ΑΝΩΝΥΜΟΣ ΒΙΟΜΗΧΑΝΙΚΗ ΕΤΑΙΡΙΑ 
ΚΑΤΑΣΚΕΥΗΣ ΜΕΤΑΛΛΙΚΩΝ ΑΕΡΑΓΩΓΩΝ & ΜΗΧΑΝΟ¬ 
ΛΟΓΙΚΩΝ ΜΕΤΑΛΛΙΚΩΝ ΚΑΤΑΣΚΕΥΩΝ ΚΑΙ ΕΡΓΩΝ» που 
αφορά την ίδρυση μονάδας κατασκευής μεταλλικών 
αεραγωγών και μηχανολογικών μεταλλικών έργων, στο 
ΔΔ. Τριλόφου του Δήμου Δοβρά του Νομού Ημαθίας, συ¬ 
νολικής δαπάνης 658.000.000 δρχ ή 1.931.034,48 ευρώ. 

6. Την υπ’ αριθμ. 371/16.1.2006 αίτηση του επενδυτή 
για τροποποίηση της απόφασης υπαγωγής σύμφωνα 
με την τελική έκθεση ελέγχου, την οριστικοποίηση του 


κόστους της επένδυσής του και την πιστοποίηση έναρ¬ 
ξης παραγωγικής λειτουργίας της. 

7. Το υπ’ αριθμ. 350/30.1.2006 έγγραφό μας, με το 
οποίο μας διαβιβάστηκε τελική έκθεση του Περιφερει¬ 
ακού Οργάνου Ελέγχου, από την οποία προκύπτει ότι 
η εν λόγω επιχείρηση πραγματοποίησε έργο συνολικής 
δαπάνης 2.142.940,77 ευρώ που ανταποκρίνεται ως προς 
την φύση και την αξία σε εκείνη που προβλέπεται στην 
εγκριτική απόφαση, και λειτουργεί. 

8. Την από 3.4.2007 ομόφωνη γνωμοδότηση της Π.Γ.Ε. 
του άρθρου 8 του ν. 2601/1998 με την οποία γίνονται 
δεκτά τα αιτήματα του φορέα, αποφασίζουμε: 

Διαπιστώνουμε την πραγματοποίηση της επέν¬ 
δυσης και την εκπλήρωση των όρων της υπ’ αριθμ. 
4713/Π03/1/226/11.1.2001 απόφασης του Γ.Γ.Π.Κ.Μ., όπως 
τροποποιήθηκε μεταγενέστερα και τροποποιείται με 
την παρούσα σύμφωνα με την από 3.4.2007 ομόφωνη 
γνωμοδότηση της Π.Γ.Ε. του άρθρου 8 του ν. 2601/1998, 
με την οποία υπήχθη στις διατάξεις του ν. 2601/1998 
επένδυση της εταιρείας «ΑΝΩΝΥΜΟΣ ΒΙΟΜΗΧΑΝΙΚΗ 
ΕΤΑΙΡΙΑ ΚΑΤΑΣΚΕΥΗΣ ΜΕΤΑΛΛΙΚΩΝ ΑΕΡΑΓΩΓΩΝ & 
ΜΗΧΑΝΟΛΟΓΙΚΩΝ ΜΕΤΑΛΛΙΚΩΝ ΚΑΤΑΣΚΕΥΩΝ ΚΑΙ 


ΕΡΓΩΝ» που αφορά την ίδρυση μονάδας κατασκευής 
μεταλλικών αεραγωγών και μηχανολογικών μεταλλικών 
έργων, στο Δ.Δ. Τριλόφου του Δήμου Δοβρά του Νομού 
Ημαθίας, συνολικής δαπάνης 2.142.940,77 ευρώ, το οποίο 
αναλύεται ως εξής: 


Κτιριακές εγκαταστάσεις 

Μηχανήματα 

Ειδικές εγκαταστάσεις 

Λοιπός εξοπλισμός 

Λοιπές δαπάνες 

Διαμ Περιβάλλοντος Χώρου 

ΣΥΝΟΛΟ 


894.415,40 € 
859.997,98 € 
213.974,48 € 
46.955,25 € 
17.560,67 € 
110.036,99 € 
2.142.940,77 € 


2. Οριστικοποιούμε το ενισχυόμενο κόστος της επέν¬ 
δυσης στο ύψος των δύο εκατομμυρίων εκατόν σαρά¬ 
ντα δύο χιλιάδων εννιακοσίων σαράντα (2.142.940,00) 
ευρώ. 

3. Το ύψος της ίδιας συμμετοχής που αναφέρεται 
στην υποπαράγραφο ί της παραγράφου 1 του άρθρου 
2 της υπ’ αριθμ. 4713/Π03/1/226/11.1.2001 απόφασης του 
Γ.Γ.Π.Κ.Μ. ορίζεται στο ποσό των 1.172.058,00 ευρώ που 
αποτελεί ποσοστό 54,69% του συνολικού ύψους της 
επένδυσης, ποσού 2.142.940,00 ευρώ. 

4. Το ύψος της επιχορήγησης που αναφέρεται στην 
παράγραφο 1 του άρθρου 3 της παραπάνω απόφασης 
ορίζεται στο ποσό των 642.882,00 ευρώ που αποτελεί 
ποσοστό 30 % του παραγωγικού ύψους της ενισχυό- 
μενης επένδυσης ποσού 2.142.940,00 ευρώ. 

5. Το ύψος του τραπεζικού δανείου που αναφέρεται 
στην παράγραφο 1 του άρθρου 4 της παραπάνω από¬ 
φασης ορίζεται στο ποσό των 328.000,00 ευρώ για το 
οποίο χορηγείται επιδότηση τόκων σε ποσοστό 30% 
μέχρι τα 6 πρώτα χρόνια από την ανάληψη της πρώτης 
δόσης του δανείου. 

6. Ορίζουμε ημερομηνία ολοκλήρωσης της επένδυσης 
την 10.8.2005. 

7. Πιστοποιούμε την έναρξη παραγωγικής λειτουργίας 
της επένδυσης. 

8. Εγκρίνουμε την καταβολή του υπολοίπου της επι¬ 
χορήγησης ποσού διακοσίων ενενήντα πέντε χιλιάδων 
διακοσίων ενενήντα πέντε ευρώ και ογδόντα λεπτών 
(295.295,80) ευρώ. 

Από το παραπάνω ποσό θα γίνει παρακράτηση 0,4 % 
σύμφωνα με το ν. 2601/1998, δηλαδή: 295.295,80 X 0,4% = 
1.181,80 ευρώ. Υπόλοιπο: 295.295,80 -1.181,80 = 294.114,00 
ευρώ. 

9. Κατά τα λοιπά ισχύουν οι όροι της υπ’ αριθμ. 4713/ 
Π 03/1/226/11.1.20 01 απόφασής μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 23 Απριλίου 2007 

Ο Γενικός Γραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

Αριθμ. 2679 (3) 

Έγκριση πρόσληψης προσωπικού με σύμβαση μίσθωσης 
έργου έτους 2007 από την ΔΕΥΑ Αρκαδίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 6 του ν. 2527/1997 «Τρο¬ 
ποποίηση και συμπλήρωση του ν. 2190/1994 και άλλες 
διατάξεις». 

2. Τις υπ’ αριθμ. ΔΙΠΠ/Φ.2.9/26456/16.1.2002 και 3861/2/ 
28.1.2002. 

3. Τις υπ’ αριθμ. 8907/14.2.2007 και υπ’ αριθμ. ΔΙΠΠ/Φ 
2.9/οικ. 5954/7.3.2007 εγκυκλίους του Υ.ΠΕ.ΣΔ.Δ.Α., που 
αφορούν τον Προγραμματισμό Προσλήψεων Προσωπι¬ 
κού έτους 2007 στους ΟΤΑ α’ και β’ βαθμού. 

4. Την υπ’ αριθμ. 23/2007 απόφαση του Διοικ. Συμβου¬ 
λίου της ΔΕΥΑ Αρκαδίου, με την οποία αποφασίζεται 
η πρόσληψη προσωπικού με σύμβαση μίσθωσης έργου 
για το έτος 2007. 

5. Την από 29.3.2007 Γνωμοδότηση της Δικηγόρου 
Ψαρουδάκη Μαρίας από την οποία προκύπτει ότι η 
πρόσληψη του αναφερομένου στην παραπάνω απόφαση 
προσωπικού δεν υποκρύπτει εξαρτημένη εργασία. 

6. Το γεγονός ότι στην ΔΕΥΑ Αρκαδίου δεν έχει προ- 
σληφθεί το τακτικό προσωπικό που προβλέπεται στον 
ΟΕΥ αυτής. 

7. Την υπ’ αριθμ. 234/30.3.2007 βεβαίωση του Προέδρου 
του Δ.Σ. της ΔΕΥΑ Αρκαδίου, ότι η δαπάνη μισθοδοσίας 
του εν λόγω προσωπικού βαρύνει τον προϋπολογισμό 
του οικ. Έτους 2007 σε πιστώσεις που έχουν προβλε- 
φθεί, αποφασίζουμε: 

Εγκρίνουμε τη σύναψη, από την ΔΕΥΑ Αρκαδίου, σύμ¬ 
βασης μίσθωσης έργου για το έτος 2007, ως κατωτέ¬ 
ρω: 

α) Αριθμός ατόμων που θα απασχοληθούν: 

Ι.Ένας (1) Διοικητικός υπάλληλος ΔΕΙ. 

2. Οκτώ (8) εργάτες ΥΕ16. 

β) Χρονική διάρκεια απασχόλησης: 

12 μήνες από την υπογραφή της σύμβασης. 

γ)Έργο που θα εκτελεσθεί: 

Διεκπεραίωση πάσης φύσεως εργασίας λογιστηρίου 
- παρακολούθηση και συντήρηση των γεωτρήσεων και 
αντλιοστασίων της Επιχείρησης. 

δ) Συνολικό ποσόν αμοιβής των ανωτέρω: 

121.500 ευρώ 

ε) Τόπος εκτέλεσης του έργου: 

ΔΕΥΑ Αρκαδίου 

στ) Το ανωτέρω έργο δεν ανάγεται στο κύκλο κα¬ 
θηκόντων του προσωπικού που υπηρετεί στην ΔΕΥΑ 
Αρκαδίου. 


Σημείωση: Όλες οι παραπάνω αναφερόμενες θέσεις με 
σύμβαση μίσθωσης έργου, που ζητάει η ΔΕΥΑ Αρκαδίου, 
προβλέπονται στον ΟΕΥ αυτής και είναι κενές. 

Με την παρούσα απόφαση, προκαλείται δαπάνη σε 
βάρος του προϋπολογισμού της ΔΕΥΑ Αρκαδίου, ποσού 
121.500 €. 

Η απόφαση αυτή να δημοσιευθεί στην Εφημερίδα της 
Κυβερνήσως. 

Ρέθυμνο, 24 Απριλίου 2007 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

Αριθμ. 2766 (4) 

Έγκριση πρόσληψης προσωπικού με σύμβαση μίσθω¬ 
σης έργου για τη λειτουργία του Κ.Ε.Π. Δήμου Κου¬ 
ρητών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτ/ση και άλλες διατάξεις». 

2. Τις διατάξεις του άρθρου 6 του ν. 2527/1997 «Τρο¬ 
ποποίηση και συμπλήρωση του ν. 2190/1994 και άλλες 
διατάξεις» και του άρθρου 15 του ν. 3260/2004. 

3. Τις αριθμ. οικ. 10025/24.5.2002, οικ. 12700/2.7.2002, 
ΔΙΣΚΠΟ/Φ.Ι/οικ. 14934/2.8.2002 και ΔΙΠΠ/ΦΈΠ. 1/14004/ 
9.8.2002 σχετικές εγκυκλίους του ΥΠΕΣΔΔΑ. 

4. Την υπ’ αριθμ. Φ.7 ΟΔΕ ΚΕΠ/11123/8.5.2006 εγκύκλιο 
του ΥΠΕΣΔΔΑ. 

Το υπ’ αριθμ. ΔΟΛΚΕΠ/Φ 4/145/8983/10.4.2007 έγγρα¬ 
φο του ΥΠΕΣΔΔΑ, με το οποίο μας γνωστοποιείται ότι 
κατανεμήθηκαν στο Δήμο Κουρητών δυο (2) συμβάσεις 
μίσθωσης έργου για τη στελέχωση του ΚΕΠ Δήμου 
Κουρητών, χωρίς τις προϋποθέσεις της ΠΥΣ 33/06 για 
χρονικό διάστημα έως τρεις (3) μήνες, αποφασίζουμε: 

Εγκρίνουμε τη σύναψη, από το Δήμο Κουρητών, σύμ¬ 
βασης μίσθωσης έργου για το έτος 2007, για την υπο¬ 
στήριξη και την παραγωγική λειτουργία του Κέντρου 
Εξυπηρέτησης του Πολίτη (Κ.Ε.Π.) του Δήμου, ως κα¬ 
τωτέρω: 

1. Αριθμός ατόμων που θα απασχοληθούν: 

• Δυο (2) ΔΕΙ Διοικητικού 

2. Χρονική διάρκεια απασχόλησης: 

• Τρεις (3) μήνες, για τις συμβάσεις που λήγουν από 
1.5.2007 έως 31.5.2007. 

3. Έργο που θα εκτελεσθεί: 

• Η παροχή διοικητικών πληροφοριών και η διεκπεραί¬ 
ωση υποθέσεων πολιτών από την υποβολή της αίτησης 
μέχρι την έκδοση της τελικής πράξης, σε συνεργασία με 
τις καθ’ ύλην αρμόδιες υπηρεσίες μέσω ψηφιοποιημένων 
βάσεων δεδομένων που θα εγκαταστήσει. 

• Η κατάρτιση βάσεων δεδομένων με πληροφορίες 
τοπικού ενδιαφέροντος και η παράδοση του ολοκλη¬ 
ρωμένου συστήματος σε λειτουργία. 

Συνολικό ποσό αμοιβής: 

• 3750 ευρώ, για όλο το διάστημα της σύμβασης και 
για κάθε ανάδοχο, εφόσον αυτός έχει συμπληρώσει 
24μηνη σύμβαση μίσθωσης έργου. 

Τόπος εκτέλεσης του έργου: 

• ΚΕΠ Δήμου Κουρητών. 

Οι συμβάσεις θα λήξουν αυτοδικαίως από τη χρονική 
στιγμή που θα στελεχωθεί το ΚΕΠ με μόνιμο προσω¬ 
πικό. 

Σε περίπτωση αποχώρησης, παραίτησης, διακοπής 
κτλ της σύμβασης μίσθωσης έργου με πρωτοβουλία 
του συμβασιούχου, δεν θα συνάπτεται νέα σύμβαση 
σε συνέχεια της προηγούμενης που διακόπηκε, χωρίς 
την προηγούμενη έγκριση της ΟΔΕ/ΚΕΠ/ΥΠΕΣΔΔΑ, η 
οποία θα πρέπει να έχει ενημερωθεί από την αρμόδια 
Υπηρεσία των ΟΤΑ Α' και Β' βαθμού. 

Το ανωτέρω έργο δεν ανάγεται στον κύκλο καθη¬ 
κόντων του προσωπικού που υπηρετεί στο Δήμο Κου¬ 
ρητών. 

Με την παρούσα Απόφαση προκύπτει δαπάνη σε βά¬ 
ρος του προϋπολογισμού του Δήμου, ύψους 7.500 €, η 
οποία θα καλυφθεί με επιχορήγηση του ΥΠΕΣΔΔΑ. 

Η απόφαση αυτή να δημοσιευθεί στην Εφημερίδα της 
Κυβερνήσως. 

Ρέθυμνο, 16 Απριλίου 2007 

Ο Γενικός Γραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

Αριθμ. οικ. 2805 (5) 

Έγκριση πρόσληψης προσωπικού με σύμβαση μίσθω¬ 
σης έργου για τη λειτουργία του Κ.Ε.Π. Δήμου Συ- 
βρίτου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτ/ση και άλλες διατάξεις». 

2. Τις διατάξεις του άρθρου 6 του ν. 2527/1997 «Τρο¬ 
ποποίηση και συμπλήρωση του ν. 2190/1994 και άλλες 
διατάξεις» και του άρθρου 15 του ν. 3260/2004. 

3. Τις υπ’ αριθμ. οικ. 10025/24.5.2002, οικ. 12700/2.7.2002, 
ΔΙΣΚΠΟ/Φ.Ι/οικ. 14934/2.8.2002 και ΔΙΠΠ/Φ.ΕΠ. 1/14004/ 
9.8.2002 σχετικές εγκυκλίους του ΥΠΕΣΔΔΑ. 

4. Την υπ’ αριθμ. Φ.7 ΟΔΕ ΚΕΠ/11123/8.5.2006 εγκύκλιο 
του ΥΠΕΣΔΔΑ. 

5. Το υπ’ αριθμ. ΔΟΛΚΕΠ/Φ 4/145/8983/10.4.2007 έγγρα¬ 
φο του ΥΠΕΣΔΔΑ, με το οποίο μας γνωστοποιείται ότι 
κατανεμήθηκαν στο Δήμο Συβρίτου δυο (2) συμβάσεις 
μίσθωσης έργου για τη στελέχωση του ΚΕΠ Δήμου 
Συβρίτου, χωρίς τις προϋποθέσεις της ΠΥΣ 33/06 για 
χρονικό διάστημα έως τρεις (3) μήνες, αποφασίζουμε: 

Εγκρίνουμε τη σύναψη, από το Δήμο Συβρίτου, σύμ¬ 
βασης μίσθωσης έργου για το έτος 2007, για την υπο¬ 
στήριξη και την παραγωγική λειτουργία του Κέντρου 
Εξυπηρέτησης του Πολίτη (Κ.Ε.Π.) του Δήμου, ως κα¬ 
τωτέρω: 

1. Αριθμός ατόμων που θα απασχοληθούν: 

• Δυο (2) ΔΕΙ Διοικητικού 

2. Χρονική διάρκεια απασχόλησης: 

• Τρεις (3) μήνες, για τις συμβάσεις που λήγουν από 
1.5.2007 έως 31.5.2007. 

3. Έργο που θα εκτελεσθεί 

Η παροχή διοικητικών πληροφοριών και η διεκπεραί¬ 
ωση υποθέσεων πολιτών από την υποβολή της αίτησης 
μέχρι την έκδοση της τελικής πράξης, σε συνεργασία με 
τις καθ’ ύλην αρμόδιες υπηρεσίες μέσω ψηφιοποιημένων 
βάσεων δεδομένων που θα εγκαταστήσει. 


Η κατάρτιση βάσεων δεδομένων με πληροφορίες το¬ 
πικού ενδιαφέροντος και η παράδοση του ολοκληρω¬ 
μένου συστήματος σε λειτουργία. 

Συνολικό ποσό αμοιβής: 

• 3750 ευρώ, για όλο το διάστημα της σύμβασης και 
για κάθε ανάδοχο, εφόσον αυτός έχει συμπληρώσει 
24μηνη σύμβαση μίσθωσης έργου. 

Τόπος εκτέλεσης του έργου: 

• ΚΕΠ Δήμου Συβρίτου. 

Οι συμβάσεις θα λήξουν αυτοδικαίως από τη χρονική 
στιγμή που θα στελεχωθεί το ΚΕΠ με μόνιμο προσω¬ 
πικό. 

Σε περίπτωση αποχώρησης, παραίτησης, διακοπής 
κτλ της σύμβασης μίσθωσης έργου με πρωτοβουλία 
του συμβασιούχου, δεν θα συνάπτεται νέα σύμβαση 
σε συνέχεια της προηγούμενης που διακόπηκε, χωρίς 
την προηγούμενη έγκριση της ΟΔΕ/ΚΕΠ/ΥΠΕΣΔΔΑ, η 
οποία θα πρέπει να έχει ενημερωθεί από την αρμόδια 
Υπηρεσία των ΟΤΑ Α' και Β' βαθμού. 

Το ανωτέρω έργο δεν ανάγεται στον κύκλο καθη¬ 
κόντων του προσωπικού που υπηρετεί στο Δήμο Συ¬ 
βρίτου. 

Με την παρούσα απόφαση προκύπτει δαπάνη σε βά¬ 
ρος του προϋπολογισμού του Δήμου, ύψους 7.500 €, η 
οποία θα καλυφθεί με επιχορήγηση του ΥΠΕΣΔΔΑ. 

Η απόφαση αυτή να δημοσιευθεί στην Εφημερίδα της 
Κυβερνήσως. 

Ρέθυμνο, 16 Απριλίου 2007 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

Αριθμ. 4098 (6) 

Ανασυγκρότηση Κοινού Υπηρεσιακού και Πειθαρχικού 
Συμβουλίου Υπαλλήλων Ν.Π.Δ.Δ. Νομού Δωδεκανή- 
σου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη τις διατάξεις: 

α. Των άρθρων 9 και 11, παρ. 5 και 7, του ν. 3260/2004 
(ΦΕΚ 151/Α'). 

β. Του άρθρου 6, παρ. 3 του ν. 2880/2001 (ΦΕΚ 9/Α'). 

γ. Της παρ. Β4, του άρθρου 40, του ν. 1884/1990 (ΦΕΚ 
81/Α'). 

δ. Του άρθρου 6, του ν. 2839/2000 (ΦΕΚ 196/Α'). 

ε. Της υπ’ αριθμ. 3698/22.9.2004 απόφασης σύστασης 
του Κοινού Υπηρεσιακού και Πειθαρχικού Συμβουλίου 
Υπαλλήλων Ν.Π.Δ.Δ. Νομού Δωδεκανήσου (ΦΕΚ 1641/ 
τ.Α'/5.11.2004). 

στ. Το υπ’ αριθμ. 2656/20.3.2007 έγγραφο του Επιμε¬ 
λητηρίου Δωδεκανήσου. 

ζ. Του άρθρου 159, παρ. 2 του ν. 3528/07/9.2.2007, τ.26'/ 
Α'. 

η. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
προϋπολογισμού, αποφασίζουμε: 

Ανασυγκροτούμε το Πενταμελές Κοινό Υπηρεσιακό 
και Πειθαρχικό Συμβούλιο, αρμόδιο για τους υπαλλή¬ 
λους των Ν.Π.Δ.Δ. Νομού Δωδεκανήσου (Επιμελητήριο 
Δωδεκανήσου και Κ.Α.Φ. Λιμένα Ρόδου), ως εξής: 

α.1)Έναν (1) μόνιμο υπάλληλο που λαμβάνεται μεταξύ 
πέντε (5) εν ενεργεία Προϊσταμένων Διεύθυνσης που 

υπάγονται στην αρμοδιότητα του Υπηρεσιακού Συμ¬ 
βουλίου και έχουν τον περισσότερο χρόνο άσκησης 
καθηκόντων Προϊσταμένου Διεύθυνσης, που ορίζεται 
Πρόεδρος του Υπηρεσιακού Συμβουλίου, με τον ανα¬ 
πληρωτή του. 

α.2) Δύο (2) μονίμους υπαλλήλους, με βαθμό Α' και 
ενός (1) τουλάχιστον έτους άσκηση καθηκόντων Προϊ¬ 
σταμένου Τμήματος, από αυτούς που υπάγονται στην 
αρμοδιότητα του Υπηρεσιακού Συμβουλίου και υπηρε¬ 
τούν στην έδρα του, με τους αναπληρωτές τους. 

β) Δύο (2) αιρετούς εκπροσώπους των υπαλλήλων, με 
βαθμό Α', με τους αναπληρωτές τους. 

Τα υπό στοιχείο α τακτικά και αναπληρωματικά μέλη 
της προηγούμενης παραγράφου ορίζονται από τον Γε¬ 
νικό Γραμματέα της Περιφέρειας από υπαλλήλους που 
πληρούν τις προϋποθέσεις να επιλεγούν ως Προϊστάμε¬ 
νοι Διευθύνσεων, σύμφωνα με τις οικείες διατάξεις. 

γ) Με την απόφαση συγκρότησης του Υπηρεσιακού 
Συμβουλίου ορίζεται ο αναπληρωτής του Προέδρου, από 
τα υπό στοιχείο α(2) της παραγράφου 2 του παρόντος 
άρθρου, μέλη. 

Σε περίπτωση δε που προεδρεύει ο αναπληρωτής του 
Προέδρου θα συμμετέχει ως τακτικό μέλος ο αναπλη¬ 
ρωτής του προεδρεύοντος. 

δ) Γραμματέας του Υπηρεσιακού Συμβουλίου ορίζεται 
υπάλληλος, τουλάχιστον με Γ' βαθμό, όπως και ο ανα¬ 
πληρωτής του, της οικείας υπηρεσίας. 

ε) Η θητεία των μελών του Υπηρεσιακού Συμβουλίου 
είναι διετής. 

στ) Όταν το υπηρεσιακό Συμβούλιο κρίνει θέματα προ¬ 
σωπικού με σχέση εργασίας Ιδιωτικού Δικαίου, αντί των 
δύο αιρετών εκπροσώπων των μονίμων υπαλλήλων θα 
μετέχουν οι δύο αιρετοί εκπρόσωποι του προσωπικού 
με σύμβαση εργασίας Ι.Δ.Α.Χ. 

ζ) Το αναφερόμενο Υπηρεσιακό Συμβούλιο θα λει¬ 
τουργεί και ως πειθαρχικό με την ίδια σύνθεση και θα 
έχει ως έδρα το Επιμελητήριο Δωδεκανήσου, στη Ρόδο, 
στο κτίριο του οποίου και θα γίνονται οι συνεδριάσεις 
του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 30 Μαρτίου 2007 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 

-♦- 

Αριθμ. οικ. 4573 (7) 

Πρόσληψη εποχικού προσωπικού στη Δημοτική Ανώ¬ 
νυμη Εταιρείας Τουρισμού, του Δήμου Λουτρακίου- 
Περαχώρας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των ν. 2190/1994 και 2527/1997. 

2. Την υπ’ αριθμ. 28077/17.8.2000 σε ορθή επανάλη¬ 
ψη και την υπ’ αριθμ. 14196/4.4.2003 εγκύκλιο του Υ.ΠΕ. 
ΣΔ.Δ.Α. με θέμα «Προσλήψεις προσωπικού στις επιχει¬ 
ρήσεις των ΟΤΑ». 

3. Τις υπ’ αριθμ. ΔΙΠΠ/Φ.2.9/οικ. 4444/10.1.2005 και υπ’ 
αριθμ. ΔΙΠΠ/Φ2.9/οικ. 2351/2006 εγκυκλίους του Υ.ΠΕ. 
ΣΔ.Δ.Α. περί προγραμματισμού προσλήψεων προσω¬ 
πικού. 


4. Την υπ’ αριθμ. 36/5/28.2.2007 απόφαση του Διοικη¬ 
τικού Συμβουλίου της Δημοτικής Ανώνυμης Εταιρείας 
Τουρισμού Α.Ε. (ΔΑΕΤ) του Δήμου Λουτρακιού - Περα- 
χώρας, περί πρόσληψης εποχικού προσωπικού. 

5. Τον κανονισμό της Επιχείρησης. 

6. Το υπ’ αριθμ. 3928/28.2.2007 έγγραφο του Δήμου 
Λουτρακιού - Περαχώρας. 

7. Το υπ’ αριθμ. ΔΙΠIΔΔ/Β18/585/20184/20.12.2005 έγ¬ 
γραφο της Γ εν. Γ ραμμ. Δημ. Διοικ/σης και Ηλεκτρονικής 
Διακυβέρνησης με θέμα «Διευκρινήσεις για την εφαρ¬ 
μογή του π.δ. 164/2004», αποφασίζουμε: 

Εγκρίνουμε την πρόσληψη του κάτωθι εποχικού προ¬ 
σωπικού, στην Δημοτική Ανώνυμη Εταιρεία Τουρισμού 
Α.Ε. (ΔΑΕΤ) του Δήμου Λουτρακιού Περαχώρας: 

10 Λουτρονόμοί: 

4X4 μήνες - δαπάνη 21.500,00 € 

6X3 μήνες - δαπάνη 22.000,00 € 

Συνολική δαπάνη για το έτος 2007 45.500,00 € 

2 υπάλληλοι υποδοχής: 2X5 μήνες - δαπάνη 

13.000,00 € 

Συνολική δαπάνη για το έτος 2007 13.000,00 € 

2 καθαρίστριες: 2X5 μήνες - δαπάνη 13.000,00 € 

Συνολική δαπάνη για το έτος 2007 13.000,00 € 

8 ναυαγοσώστες: 7X3 1/2 μήνες - δαπάνη 

63.000,00 € 

Συνολική δαπάνη για το έτος 2007 63.000,00 € 

10 εργάτες δασοπυρόσβεσης 10 X 3 1/2 - δαπάνη 

57.000,00 € 

Συνολική δαπάνη για το έτος 2007 57.000,00 € 

Η δαπάνη θα καλυφθεί από ιδίους πόρους της εται¬ 
ρείας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 13 Απριλίου 2007 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 

-♦- 

Αριθμ. 2070 (8) 

Πρόσληψη προσωπικού στη Δημοτική Επιχείρι- 
ση Κατασκευής Έργων Λουτρακιού - Περαχώρας 
(Δ.Ε.Κ.Ε.Λ.Π.). 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των ν. 2190/1994 και 2527/1997. 

2. Την υπ’ αριθμ. 28077/17.8.2000 σε ορθή επανάληψη 
και την υπ’ αριθμ. 14196/4.4.2003 εγκύκλιο του ΥΠΕΣΔΔΑ 
με θέμα «Προσλήψεις προσωπικού στις επιχειρήσεις 
των ΟΤΑ». 

3. Τις υπ’ αριθμ. ΔΙΠΠ/Φ.2.9/οικ. 4444/10.1.2005 και υπ’ 
αριθμ. ΔΙΠΠ/Φ2.9/οικ.2351/06 εγκυκλίους του ΥΠΕΣΔΔΑ 
περί προγραμματισμού προσλήψεων προσωπικού. 

4. Τον εσωτερικό κανονισμό Υπηρεσιών της Δημοτικής 
Επιχ/σης ΚατασκευήςΈργων Λουτρακιού - Περαχώρας 
(ΔΕΚΕΛΠ). 

5. Την υπ’ αριθμ. 4/1/30.1.2007 απόφαση του Διοικητικού 
Συμβουλίου της παραπάνω επιχείρησης, περί πρόσλη¬ 
ψης προσωπικού με σύμβαση μίσθωσης έργου. 

6. Την υπ’ αριθμ. 2709/8.2.2007 εισήγηση του Δημάρχου 
Λουτρακιού - Περαχώρας με την οποία συμφωνεί για 
την έγκριση του αιτήματος της επιχείρησης. 

7. Την βεβαίωση του πληρεξουσίου δικηγόρου. 

8. Το υπ’ αριθμ. ΔΙΠΙΔΔ/Β18/585/20184/20.12.2005 έγ¬ 
γραφο της Γεν. Γραμμ. Δημ. Διοικ/σης και Ηλεκτρονικής 
Διακυβέρνησης με θέμα «Διευκρινήσεις για την εφαρ¬ 
μογή του π.δ. 164/2004», αποφασίζουμε: 

Εγκρίνουμε την πρόσληψη του κάτωθι προσωπικού, 
στη Δημοτική Επιχ/ση ΚατασκευήςΈργων «ΔΕΚΕΛΠ» με 
σύμβαση μίσθωσης έργου: 

1. Δύο (2) Πολιτικούς Μηχανικούς 

για την εκτέλεση των διαφόρων έργων (οικοδομικών, 
χωματουργικών κ.λπ.) που έχει αναλάβει η επιχείρηση 
από το Δήμο ή άλλους φορείς. 

Επίσης θα ασχολούνται με τις επακόλουθες εργασίες 
εκπόνησης μελετών διαγραμμάτων και επίβλεψης των 
έργων. 

Το συνολικό ποσό της αμοιβής έκαστου Μηχανικού 
θα είναι 17.000,00 ευρώ. 

2. Έναν (1) Τοπογράφο Μηχανικό 

για την εκτέλεση των διαφόρων έργων (οικοδομικών, 
χωματουργικών κ.λπ.) που έχει αναλάβει η επιχείρηση 
από το Δήμο ή άλλους φορείς. 

Επίσης θα ασχολείται με τις επακόλουθες εργασίες 
εκπόνησης μελετών διαγραμμάτων και επίβλεψης των 
έργων. 

Το συνολικό ποσό της αμοιβής του Τοπογράφου Μη¬ 
χανικού θα είναι 17.000,00 ευρώ. 

3. Έναν (1) Χειριστή Μηχανημάτων 

για την εκτέλεση των διαφόρων έργων (οικοδομικών, 
χωματουργικών κ.λπ.) που έχει αναλάβει η επιχείρηση 
από το Δήμο ή άλλους φορείς. 

Το συνολικό ποσό της αμοιβής θα είναι 13.200,00 
ευρώ. 

4. Πέντε (5) Τεχνίτες Οικοδόμους 

για την εκτέλεση των διαφόρων έργων (οικοδομικών, 
χωματουργικών κ.λπ.) που έχει αναλάβει η επιχείρηση 
από το Δήμο ή άλλους φορείς. 

Το συνολικό ποσό της αμοιβής έκαστου θα είναι 
10.565,00 ευρώ. 

5. Πέντε (5) εργάτες 

για την εκτέλεση των διαφόρων έργων (οικοδομικών, 
χωματουργικών κ.λπ.) που έχει αναλάβει η επιχείρηση 
από το Δήμο ή άλλους φορείς. 

Το συνολικό ποσό της αμοιβής έκαστου θα είναι 
9.508,00 ευρώ. 

6. Έναν (1) Λογιστή 

ο οποίος θα απασχολείται με τη λογιστική εργασία 
της επιχείρησης (πληρωμές, εντάλματα, εισπράξεις, ισο¬ 
ζύγια, ισολογισμός κ,λπ.) 

Το συνολικό ποσό της αμοιβής του ανωτέρω θα είναι 
8.500,00 ευρώ. 

7. Έναν (1) Υπεύθυνο διεκπεραίωσης 

ο οποίος θα απασχολείται με τη διοικητική εργασία 
που προκύπτει από την εκτέλεση των έργων (συμβάσεις, 
πρωτόκολλο κ.λπ.). 

Το συνολικό ποσό της αμοιβής του ανωτέρω θα είναι 
12.000,00 ευρώ. 

8. Έναν (1) Ειδικό Σύμβουλο 

ο οποίος θα συμβουλεύει τον Πρόεδρο της Επιχείρη¬ 
σης σε ότι προβλήματα προκύπτουν. Το συνολικό ποσό 
της αμοιβής του ανωτέρω θα είναι 6.000,00 ευρώ. 


Ο τόπος εκτέλεσης των έργων θα είναι τα όρια του 
Δήμου Λουτρακιού - Περαχώρας (Λουτράκι, Περαχώρα, 
Πίσσια, Ίσθμια). 

Οι συμβασιούχοι θα παρέχουν το έργο ύστερα από 
οδηγίες του Προέδρου και του Τεχνικού Διευθυντή της 
Επιχείρησης. 

Η πληρωμή τους θα γίνεται κάθε μήνα με βάση τον 
πραγματικό χρόνο απασχόλησής τους. 

Η επιχείρηση δεν υποχρεούται στην καταβολή ασφα¬ 
λιστικών εισφορών πλην των οικοδομικών ενσήμων, σύμ¬ 
φωνα με την ασφαλιστική νομοθεσία του ΙΚΑ για τα 
εκτελούμενα έργα. 

Η διάρκεια των συμβάσεων θα είναι ένα (1) έτος. 

Από τις διατάξεις της απόφασης αυτής προκαλείται 
δαπάνη 191.065,00 ευρώ, η οποία θα βαρύνει τον προϋ¬ 
πολογισμό της ΔΕΚΕΛΠ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 13 Απριλίου 2007 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 
-♦- 

Αριθ. 5055 (9) 

Έγκριση σύμβασης μίσθωσης έργου για το Κέντρο Εξυ¬ 
πηρέτησης Πολιτών (ΚΕΠ) Δήμου Δυστίων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/τ.α/30.5.1997) 
«Διοίκηση, Οργάνωση, στελέχωση της Περιφέρειας, ρύθ¬ 
μιση θεμάτων για την Τ.Α κ.α. διατάξεις». 

2. Τις διατάξεις των άρθρων: 

- 6 του ν. 2527/1997 «Τροποποίηση και συμπλήρωση 
διατάξεων του ν. 2190/1994 κ.α. διατάξεις». 

- 31 του ν. 3013/2002 «Αναβάθμιση της πολιτικής προ¬ 
στασίας και λοιπές διατάξεις». 

-15 παρ. 1 του ν. 3260/2004 «Ρυθμίσεις του συστήματος 
προσλήψεων και θεμάτων δημοσίας διοίκησης». 

3. Την από 13.1.2004 γνωμοδότηση της ΤΕΔΚΕ 

4. Τα υπ’ αριθμ. ΟΔΕ ΚΕΠ 6901/8.9.2005, Φ.7/2/7772/ΟΔΕ 
ΚΕΠ/14.10.2005 και Φ.7/8495/ΟΔΕ ΚΕΠ/30.11.2005 έγγρα¬ 
φα του ΥΠΕΣΔΔΑ, με τα οποία παρέχονται διευκρινή- 
σεις και οδηγίες για τη συμπλήρωση των συμβάσεων 
των ΚΕΠ. 

5. Το υπ’ αριθμ. Φ./2/ΟΔΕ ΚΕΠ/11423//18.5.2006 έγγρα¬ 
φο του ΥΠΕΣΔΔΑ για την εκ νέου κατανομή μιας (1) 
σύμβασης μίσθωσης έργου κατά προτεραιότητα ΠΕ 
ΓΕΩΤΕΧΝΙΚΟΥ ή ΟΙΚΟΝΟΜΙΚΟΥ Ιδμηνης διάρκειας για 
τη στελέχωση του ΚΕΠ Δήμου Δυστίων. 

6. Το υπ’ αριθμ. 1871/16.4.2007 έγγραφο του Δήμου 
Δυστίων περί ετοιμότητας λειτουργίας του ΚΕΠ, απο¬ 
φασίζουμε: 

- Εγκρίνουμε τη σύναψη μιας (1) σύμβασης μίσθωσης 
έργου από το Δήμο Δυστίων δεκαοκτάμηνης (18) διάρ¬ 
κειας για τη λειτουργία του ΚΕΠ του Δήμου, με τους 
επιπλέον όρους: 

1. Η σύμβαση λήγει αυτοδίκαια από τη χρονική στιγ¬ 
μή που θα στελεχωθεί το ΚΕΠ με μόνιμο προσωπικό, 
ανεξαρτήτως της διάρκειας ισχύος αυτής. 

2. Σε περίπτωση αποχώρησης, παραίτησης, διακοπής 
κ.λπ. της σύμβασης μίσθωσης έργου με πρωτοβουλία 
του συμβασιούχου, δεν θα συνάπτεται νέα σύμβαση 
σε συνέχεια της προηγούμενης που διακόπηκε χωρίς 
την προηγούμένη έγκριση της ΟΔΕ/ΚΕΠ/ΥΠΕΣΔΔΑ, η 
οποία θα πρέπει να έχει ενημερωθεί από την αρμόδια 
υπηρεσία σας. 

Σε διαφορετική περίπτωση το ΥΠΕΣΔΔΑ δεν θα κάνει 
δεκτή τη σύμβαση αλλά και δεν θα τη χρηματοδοτήσει. 

- Τόπος εκτέλεσης του έργου είναι η έδρα του Δήμου. 

- Η εργασία αυτή δεν ανάγεται στα συνήθη καθήκοντα 
των υπαλλήλων. 

- Το ύψος της αμοιβής εκάστου αναδόχου ορίζεται 
μηνιαίως σε 880 ευρώ μέχρι τη συμπλήρωση έργου 24 
μηνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 17 Απριλίου 2007 

Ο Γενικός Γραμματέας Περιφέρειας 
ΑΘΑΝΑΣΙΟΣ ΣΚΟΡΔΑΣ 

- ♦ - 

Αριθμ. 3037 (10) 

Κύρωση αναδασμού αγρ/τος Ορεστιάδας έτους 
1996 - 2000 αναθ. το έτος 2006. 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1. Τις διατάξεις του ν. 2218/1994 «περί Νομαρχιακής 
Αυτ/σης» όπως αυτές τροποποιήθηκαν με τις διατάξεις 
των ν. 2240/1994 και 2307/1995 και κωδικοποιήθηκαν με 
το π.δ. 30/1996. 

2. Τις διατάξεις της παρ. 1 του ν. 674/1977 «περί ανα¬ 
δασμού της γης». 

3. Την εισήγηση της Δ/νσης Αγροτικής Ανάπτυξης 
Ορεστιάδας, αποφασίζουμε: 

Κυρούμε το νέο κτηματικό καθεστώς που διαμορφώ¬ 
θηκε με τον αναδασμό το έτος 1996 - 2000 και αναθ.το 
έτος 2006 στην κτηματική περιοχή του αγρ/τος Ορε¬ 
στιάδας, όπως αυτό απεικονίζεται στους συνταχθέντες 
από την Επιτροπή Αναδασμού κτηματολογικούς πίνακες 
και διαγράμματα της περιοχής αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ν. Ορεστιάδα, 19 Απριλίου 2007 

Ο Νομάρχης 
ΜΙΧ. ΚΟΥΓΙΟΜΤΖΗΣ 

- ♦ - 

Αριθ. 1131 (11) 

Έγκρισης υπερωριακής απασχόλησης υπαλλήλων της 
Δ/νσης Εμπορίου Ν.Α. Λέσβου από 1.5.2007 έως 
31.12.2007 

Ο ΝΟΜΑΡΧΗΣ ΛΕΣΒΟΥ 

Έχοντας υπόψη: 

1. Τις διατάξεις του ν. 2218/1994 «Ιδρυση Νομαρχιακής 
Αυτοδιοίκησης» όπως συμπληρώθηκε μεταγενέστερα 
με τους ν. 2240/1994, 2273/1994 και 2344/1995. 

2. Την υπ’ αριθμ. 362/1995 απόφαση «Εγκριση Οργανι¬ 
σμού Υπηρεσιών Νομαρχιακής Αυτοδιοίκησης Λέσβου» 
(ΦΕΚ 394/Β/1.5.1995), όπως τροποποιήθηκε με την υπ’ 


αριθμ. 141/1612.2003 όμοια (ΦΕΚ 229/Β/9.2.2004) και 
125/2005 (ΦΕΚ 1918/30.12.2005). 

3. Το άρθρο 3 του ν. 3103/2003 (ΦΕΚ 23/Α/29.1.2003) 
με το οποίο μεταβιβάζεται η αρμοδιότητα του ελέγχου 
Μέτρων και Σταθμών στις Δ/νσεις Εμπορίου των Νο¬ 
μαρχιακών Αυτοδιοικήσεων. 

4. Το άρθρο 12 παρ. 2β του ν. 3190/2003 (ΦΕΚ 249/Α/ 
30.10.2003) με το οποίο διατίθεται ποσοστό 25% των 
ετήσιων εισπράξεων από τους ελέγχους Μέτρων και 
Σταθμών, με κοινή απόφαση των Υπουργών Ανάπτυξης 
και Οικονομίας - Οικονομικών, στις κατά τόπους Υπη¬ 
ρεσίες Εμπορίου των Νομαρχιακών Αυτοδιοικήσεων για 
την αντιμετώπιση των εν γένει αναγκών των κλιμακίων 
ελέγχου. 

5. Το άρθρο 8 του π.δ. 524/1978 «Περί Κωδικοποιήσεως 
σε ενιαίο κείμενο των ισχυουσών διατάξεων των ανα- 
φερομένων στην εισαγωγή στην Ελλάδα του Διεθνούς 
Συστήματος Μέτρων και Σταθμών». 

6. Την υπ’ αριθμ. Φ2-893/22.2.2007 απόφαση του Υπουρ¬ 
γού Ανάπτυξης για ορισμό του χρόνου διενέργειας του 
Περιοδικού Ελέγχου Μέτρων και Σταθμών έτους 2007 
από 1.5.2007 μέχρι 31.12.2007. 

7. Την υπ’ αριθμ. Φ2- 657/28.5.2004 εγκύκλιο της Δ/ 
νσης Μετρολογίας του Υπουργείου Ανάπτυξης για τον 
τρόπο διενέργειας του Περιοδικού Ελέγχου Μέτρων 
και Σταθμών. 

8. Το υπ’ αριθμ. Φ2-1183/12.10.1994 έγγραφο της Δ/νσης 
Μετρολογίας του Υπουργείου Ανάπτυξης σχετικά με 
τον έλεγχο των βυτιοφόρων μεταφοράς και διανομής 
πετρελαίου θέρμανσης. 

9. Τις υπηρεσιακές ανάγκες που θα προκόψουν για την 
διενέργεια του Π.Ε. 2007 καθώς και τις λοιπές ανάγκες 
που προκύπτουν από την εφαρμογή του ν. 3103/2003. 

10. Το άρθρο 16 παρ. 1 και 3 του ν. 3205/2003 (ΦΕΚ 297/ 
Α/23.12.2003) μισθολογικές ρυθμίσεις, αποφασίζουμε: 

1. Εγκρίνουμε για το από 1.5.2007 έως 31.12.2007 χρο¬ 
νικό διάστημα την καθιέρωση υπερωριακής εργασίας 
μέχρι της 22ας βραδινής ώρας για έξι (6) υπαλλήλους 
της Δ/νσης Εμπορίου της Νομαρχιακής Αυτοδιοίκησης 
Λέσβου. 

2. Έργο των υπαλλήλων που θα εργασθούν υπερωρια- 
κά είναι η διενέργεια αρχικού, περιοδικού και έκτακτου 
ελέγχου Μέτρων και Σταθμών, λοιπών μετρολογικών 
ελέγχων καθώς και ο έλεγχος των βυτιοφόρων αυτο¬ 
κινήτων μεταφοράς και διανομής υγρών καυσίμων για 
την προστασία του καταναλωτικού κοινού από τυχόν 
καταδολιεύσεις κατά τις παραδόσεις του πετρελαίου 
θέρμανσης. 

3. Ώρες μηνιαίας απασχόλησης κατά υπάλληλο μέχρι 
εξήντα (60). 

4. Αριθμός υπαλλήλων που θα ασχοληθούν έξι (6). 

5. Η δαπάνη θα καλυφθεί από τον λογαριασμό Μέτρων 
και Σταθμών της Δ/νσης Εμπορίου της Νομαρχιακής 
Αυτοδιοίκησης Λέσβου. 

6. Ο Προϊστάμενος της Δ/νσης Εμπορίου της Νομαρ¬ 
χιακής Αυτοδιοίκησης Λέσβου θα βεβαιώσει την πραγ¬ 
ματοποίηση της υπερωριακής απασχόλησης καθώς και 
την εκτέλεση του αντίστοιχου έργου. 

7. Η απόφαση αυτή ισχύει ένα μήνα πριν την δημοσί¬ 
ευση της στην Εφημερίδα της Κυβερνήσεως και μέχρι 
31.12.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 26 Απριλίου 2007 

Ο Νομάρχης κ.α.α. 

Ο Αντινομάρχης 
ΘΕΟΔΩΡΟΣ I. ΜΠΑΒΕΑΣ 

-♦- 

Αριθμ. ΔΕ 22074/1007 (12) 

Συγκρότηση συνεργείων υπερωριακής εργασίας για τον 
Περιοδικό Έλεγχο Μέτρων και Σταθμών, 

Ο ΝΟΜΑΡΧΗΣ ΞΑΝΘΗΣ 

Έχοντας υπόψη: 

1. Το π.δ. 30/1996 με το οποίο κωδικοποιήθηκαν σε 
ενιαίο κείμενο Νόμου με τίτλο «Κώδικας Νομαρχιακής 
Αυτοδιοίκησης» οι ισχύουσες διατάξεις για τη Νομαρ¬ 
χιακή Αυτοδιοίκηση. 

2. Τον Οργανισμό Εσωτερικής Υπηρεσίας της Νομαρ¬ 
χιακής Αυτοδιοίκησης Ξάνθης (ΦΕΚ 658/26.7.1995) όπως 
τροποποιήθηκε και συμπληρώθηκε μεταγενέστερα. 

3. Το άρθρο 3 του ν. 3103/2003 (ΦΕΚ 23/τ.Α729.1.2003) 
με το οποίο μεταβιβάζεται η αρμοδιότητα του ελέγχου 
Μέτρων και Σταθμών στις Δ/νσεις Εμπορίου των Νο¬ 
μαρχιακών Αυτοδιοικήσεων. 

4. Το άρθρο 8 του π.δ. 524/1978 «περί κωδικοποιήσε- 
ως σε ενιαίο κείμενο των ισχυουσών διατάξεων των 
αναφερόμενων στην Ελλάδα του Διεθνούς Συστήματος 
Μέτρων και Σταθμών». 

5. Το υπ’ αριθμ. Φ2-1183/12.10.1994 έγγραφο της Δ/νσης 
Μετρολογίας του Υπουργείου Ανάπτυξης σχετικά με 
τον έλεγχο βυτιοφόρων μεταφοράς και διανομής πε¬ 
τρελαίου θέρμανσης. 

6. Το υπ’ αριθμ. Φ2-893/22.2.2007 έγγραφο του Υπουρ¬ 
γείου Ανάπτυξης - Γεν. Γραμματεία Εμπορίου -Δ/νση 
Μετρολογίας, σχετικά με τον ΠεριοδικόΈλεγχο Μέτρων 
και Σταθμών έτους 2007, αποφασίζουμε: 


Συγκροτούμε συνεργεία υπερωριακής εργασίας από 
τους παρακάτω υπαλλήλους: 

1. Βακιάνης Ιωάννης, κλάδος ΠΕ/Τεχνικών-Χημικών 
Βαθμός Α', Μ.Κ, 3 

2. Μουσικάκη Μαρία, κλάδος ΤΕ/Τεχν. Τροφίμων Βαθ¬ 
μός Γ, Μ.Κ. 15 

3. Παπαδόπουλος Γεώργιος κλάδος ΔΕ/Τεχν. Εργασι¬ 
ών Βαθμός Α', Μ.Κ. 8 

Εγκρίνουμε για το από 1.5.2007 έως 31.12.2007 χρονικό 
διάστημα την καθιέρωση υπερωριακής εργασίας μέχρι 
της 22 ης βραδινής για τους παραπάνω υπαλλήλους. 

Έργο των υπαλλήλων που θα εργασθούν υπερωρια- 
κά είναι η διενέργεια αρχικού και περιοδικού ελέγχου 
Μέτρων και Σταθμών, καθώς και ο έλεγχος των βυτι¬ 
οφόρων αυτοκινήτων μεταφοράς και διανομής υγρών 
καυσίμων για την προστασία του καταναλωτικού κοινού 
από τυχόν καταδολιεύσεις κατά τις παραδόσεις του 
πετρελαίου θέρμανσης. 

Ώρες μηνιαίας απασχόλησης κατά υπάλληλο μέχρι 50. 

Η δαπάνη θα καλυφθεί σύμφωνα με το άρθρο 3 του 
ν. 3103/2003 (ΦΕΚ 23/Α/29.1.2003) με το οποίο διατίθε¬ 
ται 25% των ετήσιων εισπράξεων από τους ελέγχους 
Μέτρων και Σταθμών, με κοινή απόφαση του Υπουργών 
Ανάπτυξης και Οικονομίας - Οικονομικών, στις κατά 
τόπους Υπηρεσίες Εμπορίου των Νομαρχιακών Αυτο¬ 
διοικήσεων για την αντιμετώπιση των εν γένει αναγκών 
των κλιμακίων ελέγχου από τον λογαριασμό Μέτρων 
και Σταθμών της Δ/νσης Εμπορίου του Νομαρχιακού 
Διαμερίσματος Ξάνθης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 23 Απριλίου 2007 

ο Νομάρχης 
Γ. ΠΑΥΛΙΔΗΣ 

